सिंचाई से वंचित गांवों के किसान कल घेरेंगे एडीएम दफ्तर
नोहर के घेराव को सफल बनाने के लिए गांवो में जनसंपर्क जारी
भादरा|नोहर-भादराक्षेत्र के सिंचाई से वंचित गांवों को सिंचाई सुविधा से जोड़ने अधिशाषी अभियंता कुलदीपसिंह बिश्नोई की डीपीआर को लागू करने की मांग को लेकर सोमवार को अतिरिक्त जिला कलेक्टर मुख्यालय नोहर पर होने वाले घेराव कार्यक्रम को सफल बनाने के लिए शनिवार को अखिल भारतीय किसान सभा के कार्यकर्ताओं ने जिलाध्यक्ष बलवान पूनियां के नेतृत्व में असिचिंत क्षेत्र के गांवों में जनसभा की लोगों से ज्यादा से ज्यादा संख्या में नोहर पहुंचकर घेराव को सफल बनाने की अपील की। शनिवार को तहसील सचिव रोहताश सोलंकी, पूर्व अध्यक्ष दलवीर बिजारणियां, सुधीर बैनीवाल, अभिजीत पूनियां समेत अनेक कार्यकर्ताओं ने कुंजी, घोटडाखालसा, रामपुरा, डूंगरसिंहपुरा, जिगासरी छोटी, जिगासरी बडी, मुंदडियाबडा आदि गांवो में किसानों से जनसंपर्क किया।
hin_Deva hin_Deva hin_Deva